En-Rogel

En-Rogel eller Rogelkilden (hebraisk: , ‛êyn rôgêl) var et landemerke og en vannkilde i nærheten av Jerusalem i oldtidens Israel. Det var et skjulested for kong Davids spioner, Jonatan og ypperstepresten Ahimaas, i henhold til Andre Samuelsbok i den hebraiske Bibelen (det gamle testamente),Nettbibelen: Andre Samuelsbok 17:17 og den lå nært ved Sohelet-steinen, hvilket nevnes i Første Kongebok som stedet hvor Adonja slaktet husdyr og holdt en offerfest i et forsøk på underbygge sitt krav på tronen.Nettbibelen: Første Kongebok 1:9 I senere tid var stedet et grensemerke mellom Judea og området til Benjamins stamme.Nettbibelen: Josvas bok 15:7, 18:16 Vannkildens åpenbare hellige vesen antyder at det var det samme stedet som Drakekilden som nevnes i Nehemjas bok.Nettbibelen: Nehemjas bok 2:13En-Rogel, Topicalbible.org

Stedets alder er utvilsom gammel, og det er sannsynlig at kilden var et hellig sted også i førisraelittisk tid. Betydningen av navnet og dets nøyaktige lokalisering er usikker.«En-rogel», Encyclopedia Biblica Som med Sohelet-steinen hadde antagelig navnet en form for hellig eller mytisk betydning.

Det er fremmet to identifisering som har fått et visst gjenklang: Det første er «Jomfruens kilde», ‘Ain Sitti Maryam, senere ‘Ain Umm ed-Deraj, den eneste virkelige kilde i nærheten av Jerusalem, og nøyaktig rett imot ez-Zehweleh som kanskje kan være Sohelet-steinen. Det andre er Bir-Eyyub, også kjent som Nehemjas brønn, omtrent 100 meter lengre sør for stedet hvor Wadi er-Rababi og Kedrondalen møtes. Et argument mot sistnevnte er at Bir-Eyyub er ikke en kilde, men en brønn og ligger for langt unna ez-Zehweleh som er godt synlig fra byen. Den passer heller ikke til konteksten i Andre Samuelsbok, og det er usikker om den eksisterte i antikken. Det fremste argumentet for «Jomfruens kilde», som muligens kan identifiseres med Gihonkilden, er at historikeren Josefus har bevitnet at den eksisterte i antikken,Josefus: Ioudaike archaiologia (Jødisk forhistorie), vii. 14 4 og som plasserte den i de kongelige hager.

 Referanser 

Kategori:Bibelske steder
Kategori:Guvernementet Jerusalem
Kategori:Jerusalem